Young er okkar leikmaður og fyrirliði ( myndskeið ) Auglýsingin endar eftir sekúndur . Ole Gunnar Solskjær , knattspyrnustjóri Manchester United , svaraði mörgum spurningum á fréttamannafundi sínum í morgun en lið hans býr sig undir heimaleik gegn Norwich í ensku úrvalsdeildinni á morgun . Þar var hann m.a. spurður um fyrirliðann Ashley Young sem hefur verið þráfaldlega orðaður við Inter Mílanó og er sagður óhress með að fá ekki að fara þangað strax í janúar . „ Ashley Young er okkar leikmaður og okkar fyrirliði . Við verðum að þola svona vangaveltur og við Ash munum ræða málin eins og með þarf . Við erum ekki með of marga menn heila og verðum að nýta allan okkar hóp . Ash hefur verið þessu félag afar dýrmætur . Sjáum til hvar við stöndum í febrúar , “ sagði Solskjær meðal annars . Mörg af svörum hans á fréttamannafundinum má sjá á meðfylgjandi myndskeiði en leikurinn við Norwich hefst kl. 15 á morgun og er sýndur beint á bæði Símanum Sport og á mbl.is .